Viktor Svedberg

Viktor Svedberg (s. 24. toukokuuta 1991 Göteborg, Ruotsi) on ruotsalais-kazakstanilainen jääkiekkopuolustaja. Svedberg edustaa Kazakstanin maajoukkuetta. Isokokoinen Svedberg on peräti 206 cm pitkä ja 106 kg painava. Hän on AHL:n pisin pelaaja kaudella 2015–2016Elite Prospects – American Hockey League (AHL)  ja NHL:n puolella Svedbergin kanssa pisimmän pelaajan titteliä jakaa Zdeno Chára. Svedbergin vahvuuksiin kuuluu koko, ulottuvuus, kaksinkamppailut ja alivoimapelaaminen. Hänen heikkouksiinsa kuuluu luistelu ja pelikäsityksen puute.Viktor Svedberg – The Hockey News 

Ura
Svedberg on Göteborgs IK:n kasvatti. Hän siirtyi juniorina sittemmin Rögle BK:hon, jossa Svedberg teki debyyttinsä miesten peleissä esiintymällä yhdessä Kvalserien-ottelussa keväällä 2009. Hän palasi kaudeksi 2009–2010 kotikaupunkiinsa Göteborgiin ja siirtyi Frölunda HC:n J20-junioreihin. Svedberg nousi toisella kaudellaan 2010–2011 joukkueen varakapteeniksi ja oli tehoilla 5+17=22 Frölundan tehokkain puolustaja. Hän sijoittui J20 SuperElitin puolustajien pistepörssissä kymmenenneksi. Svedberg voitti kauden päätteeksi mestaruuden. Hän voitti kauden aikana myös A-nuorten European Trophyn mestaruuden. Svedberg debytoi kauden aikana myös Frölundan Elitserien-joukkueessa pelaten yhdeksän runkosarjaottelua ilman tehopisteitä.

Toukokuussa 2011 Svedberg teki kaksivuotisen Elitserien-sopimuksen Frölundan kanssa. Hän teki Elitserien-uransa avausmaalin 15. syyskuuta 2011 vieraissa MODO:a vastaan. Svedbergin osuma ratkaisi voiton Frölundalle. Yhteensä hän teki tulokaskautensa 2011–2012 aikana 55 runkosarja- ja kuudessa playoff-ottelussa tehot 3+2=5.

Toukokuussa 2013 NHL-varaamaton Svedberg teki vuoden mittaisen AHL-sopimuksen Rockford IceHogsin kanssa. Hän osallistui samana syksynä myös NHL-joukkue Chicago Blackhawksin harjoitusleirille. Svedberg teki lokakuussa joukkueen kanssa kaksivuotisen tulokassopimuksen. Hän pelasi kauden 2013–2014 kuitenkin kokonaan AHL:ssä tehden 35 runkosarjaottelussa tehot 2+7=9. Myös kausi 2014–2015 eteni kokonaan farmissa. Elokuussa 2015 Svedberg teki vuoden mittaisen jatkosopimuksen Blackhawksin kanssa.

Kaudeksi 2015–2016 Svedberg otti paikkansa Blackhawksin NHL-avauskokoonpanosta. Hän teki NHL-debyyttinsä runkosarjan toisella kierroksella 9. lokakuuta 2015 vieraissa New York Islandersia vastaan. Svedberg sai ottelussa jääaikaa 16.19 minuuttia. Hän teki NHL-uransa avausmaalin 15. lokakuuta 2015 vieraissa Washington Capitalsia vastaan. Svedberg teki 15 ottelussa tehot 1+1=2, kunnes hänet lähetettiin farmijoukkue Rockford IceHogsiin marraskuussa 2015.

Tilastot
 2010–2011  Frölunda HC  Elitserien  9  0  0  0  0  –  –  –  –  – 2011–2012  Frölunda HC  Elitserien  55  3  2  5  20  6  0  0  0  0 2012–2013  Frölunda HC  Elitserien  51  0  2  2  24  6  0  0  0  4 2013–2014  Rockford IceHogs  AHL  35  2  7  9  26  –  –  –  –  – 2014–2015  Rockford IceHogs  AHL  49  3  11  14  41  8  0  4  4  8 2015-2016  Rockford IceHogs  AHL  40  1  14  15  39  –  –  –  –  –   Chicago Blackhawks  NHL  27  2  2  4  4  3  0  0  0  6 2016–2017  Rockford IceHogs  AHL  51  2  9  11  70  –  –  –  –  – 2017–2018  Rockford IceHogs  AHL  73  6  18  24  82  13  0  5  5  18 2018–2019  Linköping HC  SHL  7  1  1  2  6  –  –  –  –  –   Barys Astana  KHL  29  3  6  9  16  12  0  2  2  36 2019–2020  Barys Nur-Sultan  KHL  10  0  1  1  4  5  0  2  2  4 2020–2021  Barys Nur-Sultan  KHL  28  3  5  8  16  –  –  –  –  – 2021–2022  TsSKA Moskova  KHL  33  2  1  3  14  –  –  –  –  –   Avangard Omsk  KHL  8  0  2  2  6  13  0  2  2  6 2022–2023  Avangard Omsk  KHL  35  0  3  3  39  10  2  2  4  30 2023–2024  HK Poprad  SloEL  9  0  1  1  29  5  1  0  1  6 2024–2025  HC Pustertal-Val Pusteria  ICEHL  25  0  5  5  13  8  1  2  3  8 5 kautta  yhteensä  AHL  248  14  59  73  258  21  0  9  9  26 5 kautta  yhteensä  KHL  143  8  18  26  95  40  2  8  10  76 4 kautta  yhteensä  Elitserien/SHL  122  4  5  9  50  12  0  0  0  4

Lähteet

Viitteet

Luokka:Ruotsalaiset jääkiekkoilijat
Luokka:Vuonna 1991 syntyneet
Luokka:Elävät henkilöt